
Драган С. Танасијевић је рођен у Београду 1959. године.

Машински инжењер 1982.

Студије на Богословском факултету Универзитета у Београду.

Члан УЛУПУДС-а од 1987. 

Истакнути уметник фотографије од 2002.
Од 1973. је почео да се бави фотографијом а од 1978. године да активно излаже своје радове.

Звање Мајстора Фотографије у Фото Савезу Србије стиче 1982. године.

До сада је учествовао на преко 880 колективних изложби у земљи и иностранству и добио преко 90 награда и 130 признања, диплома и захвалница.

Сачинио и организовао 57 самосталних изложби.

Већи део радова су му постали саставни део приватних и музејских збирки у нашој земљи и свету : Српска Академија Науке и Уметности, Музеј примењене уметности, Музеј Српске Православне Цркве, Историјски музеј Србије.
Штампано му је шест самосталних и већи број коауторских фотомонографија, од којих је ИЗ СМРТИ У ЖИВОТ - испраћај Патријарха српског Павла у тиражу од 20.000 примерака.
Заступљен у лексикону Ко је ко у Србији `95. - интелектуална, уметничка, политичка, финансијска, војна и спортска елита Србије (582.стр.) Извршни издавач - 1995. Библиофон - Београд
              У развојном уметничком путу свештено ђакон Драган Танасијевић се највише задржао на портрету као изазову и начину стваралачког изражавања.
Из критике : 
    Драгану С. Танасијевићу поодавно је постало јасно да уметник који има амбицију да припадне аутентичном свету уметности не би смео да понавља већ реализоване ,,концепте”, нити да тавори у општим местима обезличеног стереотипа. Да би искорачио до нових творачких могућности, уметник је ту да се супротстави конформизму и духу готовог решења. Са таквим опредељењем, Танасијевић је кренуо у нове непознате ликовне доживљаје.

     Показало се да није важан само његов духовни индентитет и артистички став, већ и његова сазнајна стратегија. Едгра Морен каже да човек остаје неспособан да добро види док не види себе. Морамо свој дух ставити у покрет да би смо проверили очи, као што морамо очи ставити у покрет да би смо проверили дух. Иза уметничке фотографије Танасијевића стоји снага уметникове персоналности и стратегија препознавања тајне бића. Зато он и не пристаје на лице- маску. Њега не интересује буквална индентичност-копија, па ни спољашност физиономије. Он је заокупљен унутрашњом физиономијом, унутрашњом стварношћу личности. Ту је већ најближи идеји Дијане Арбус о томе да је фотографија ,,тајна о тајни”. Настојање да се завири у тајне туђих живота навела је Жана Женеа да каже о свету да је после појаве фотографије постао јавна кућа без зидова.

      Чини се зато да Танасијевићу нису блиска искључива становишта-поларизације. У њима се фотографија види или као до краја прецизан и рацинални чин интелигенције и свести или као ,,пре-интелектуално”, то јест интуитивна сфера људске комуникације. Он зна да су ове две сфере испреплетане и нерскидиво повезане, зато их и не раздваја. У његовом фотографисању очигледно су у игри искуства и свесног и несвесног, рациналног и ирационалног, свет пра-слика и симболи савремености. Његова уметност у извесном смислу означава и континуитет и дисконтинуитет са традиционалном фотографијом. 

                                                        Др Ратко Божовић; кљижевник, публициста, професор за предмете: Теорија културе, Социјологија културе, Јавно мнење, Социјологија уметности .
